Αίμονας

Ο Αίμονας ή Αίμων είναι γιος του Κρέοντα και της Ευρυδίκης, τραγικό πρόσωπο της μυθολογίας.

Αντιγόνη 

Όταν η Αντιγόνη, αρραβωνιαστικιά του Αίμονα, έθαψε τον αδερφό της Πολυνείκη, παρακούοντας την εντολή του Κρέοντα, καταδικάστηκε να μπει ζωντανή στον τάφο. Εκεί η Αντιγόνη αυτοκτόνησε. Μόλις το έμαθε και ο Αίμονας, αυτοκτόνησε με το σπαθί του. Η Ευρυδίκη, μην αντέχοντας τον θάνατο του γιου της, κρεμάστηκε.

Η μορφή του Αίμονα που τη βρίσκουμε τόσο στην αρχαία όσο και στη σύγχρονη λογοτεχνική δημιουργία προέρχεται από θηβαϊκούς μύθους. Στη σκηνή παρουσιάστηκε περίπου το 442 π.Χ. από το Σοφοκλή στην τραγωδία του Αντιγόνη.

Παραπομπές 

Πρόσωπα της ελληνικής μυθολογίας